Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Autoralli MM-hooaja viimasel etapil Jaapanis võidutses Thierry Neuville (Hyundai), kes edestas viimast korda tiimikaaslaseks olnud Ott Tänakut lõpuks minuti ja 11 sekundiga. Viimasena mahtus pjedestaalile kodupubliku ees sõitnud Takamoto Katsuta (Toyota).
Keerulise asfaldiralli suutsidki probleemidevabalt lõpetada ainult kolm meest, kes moodustasid etapi lõpuks ka esikolmiku. Reedel langesid konkurentsist Dani Sordo, Sebastien Ogier, Craig Breen ja Gus Greensmith, laupäeval Kalle Rovanperä.

Otsustava päeva alguseks oli Neuville'i ja talle kuklasse hinganud Elfyn Evansi (Toyota) vahe neli sekundit, mis kahanes päeva avakatse järel üksikute kümnendikeni, kuid waleslane pidi pühapäevasel teisel katsel rehvi vahetama. See langetas ta lõpuks tiimikaaslaste Katsuta ja Ogier' järel viiendaks.

Hyundai mehed panid pühapäeval ilmaennustusega täppi, nähes ära, et päeva teises pooles hakkab vihma sadama ja võtsid erinevalt Toyota sõitjatest kaasa märja ilma rehvid. Viimast korda Lõuna-Korea tootja eest MM-sarjas sõitnud Ott Tänak teenis Jaapanis ühe katsevõidu ja kaotas lõpuks teisena Neuville'ile 1.11, Katsuta jäi temast omakorda minuti kaugusele.

Kui WRC sarjas saabus Kalle Rovanperä Jaapanisse maailmameistrina, oli WRC2 klassis tiitli saatus viimase etapini veel lahtine. Paraku tegi Kajetan Kajetanowicz reedel avarii, mis ei lubanud tal edasi sõita ja nii krooniti võitjaks soomlane Emil Lindholm. Rallivõit läks Luksemburgi sõitjale Gregoire Munsterile.

Laupäevane võistluspäev:

Kuigi laupäev polnud Jaapanis nii draamarohke kui oli reede, ei pääsenud WRC sõitjad siiski päris puhta nahaga: kohe päeva avakatsel sõitis maailmameister Kalle Rovanperä ühes vasakkurvis vastu kaljunukki ning pidi selle tulemusena vahetama paremat esirehvi, kaotades nõnda ligi kolm minutit.

Rovanperä veetis ülejäänud päeva rahulikus tempos kulgedes, küll ei saa sama öelda korralikku duelli pidanud Thierry Neuville'i ja Elfyn Evansi kohta. Toyota mees alustas päeva kolmesekundilise eduga, mis kasvas päeva avakatse võidu järel 5,9 ning lõunapausile minnes 6,5 sekundile, kuid pärastlõunane osa kuulus selgelt Hyundai mehele: Neuville edestas Evansit kõigil kolmel hoolduspausijärgsel katsel ja lõpetas päeva liidrina.

Evans kaotab teisena neli sekundit, laupäeval ühe katsevõidu teeninud Ott Tänak kolmandana 39,9 sekundit. Koduradadel sõitev Takamoto Katsuta (Toyota) pole pikkadel katsetel suutnud suure kolmikuga sarnast tempot näidata ning kaotab belglasele 1.04,5.

Reedene võistluspäev:

Esimese täispika võistluspäeva esimest poolt jäid puhta sõidu asemel iseloomustama mitmed intsidendid. Ralli teisel katsel süttis Dani Sordo Hyundai, mis põles maani maha, Sebastien Ogier'l (Toyota) purunes rehv ja ta kaotas ligi kolm minutit.

Neljandal katsel jäi tee äärde ka Craig Breen (M-Sport) ning purunenud veovõlli tõttu kaotas kõvasti kaotas aega Gus Greensmith (M-Sport), mis tähendab, et üheksast Jaapanis startinud WRC masinast langes esimese lõunaga suurest mängust sisuliselt juba neli.

WRC2 sarjas oli enne hooaja viimase ralli algust põnev seis, sest liidri Andreas Mikkelseni puudumisel pidid meistritiitli saatuse selgitama tabelis talle kuklasse hingavad Kajetan Kajetanowicz ning Emil Lindholm. Veidi pärast Sordo intsidenti tegi poolakas aga karmi avarii ning pidi ralli pooleli jätma, mis andis võiduvõtmed soomlasele.

Erinevatel põhjustel jäid katsed poolikuks või ära, mis tähendab, et WRC2 mehed said reedel üldse rajal käia vaid kahel kiiruskatsel, neist üks ligi kümme kilomeetrit algsest lühem. Laupäeva alustab liidrina Elfyn Evans (Toyota), kes edestab Thierry Neuville'i (Hyundai) kolme sekundiga. Kolmas on maailmameister Kalle Rovanperä (Toyota; +5,1) ja neljas Ott Tänak (Hyundai; +13,9).

Enne rallit:

MM-tiitlite saatus sai selgeks juba Uus-Meremaa ralli järel, kui Kalle Rovanperäst sai ajaloo noorim maailmameister ning Toyota kindlustas üldvõidu ka meeskondade arvestuses.

Ott Tänak teatas eelnevalt, et ei jätka selle hooaja järel Hyundais ehk Jaapani ralli jääb Lõuna-Korea tootja ridades tema viimaseks. Enne nädalavahetust on eestlane MM-sarja üldarvestuses 187 punktiga teisel kohal, tiimikaaslast Thierry Neuville'i edestab ta 21 punktiga.

Lisaks neile esindab Hyundaid Jaapanis veel Dani Sordo, Toyota eest tulevad koos värske maailmameistriga rajale Elfyn Evans, kohalik mees Takamoto Katsuta ja Sebastien Ogier, M-Sport on esindatud vaid Craig Breeni ja Gus Greensmithiga ehk kokku on nädalavahetusel stardis üheksa WRC masinat.

Kui WRC klassis on viimase etapi eel kõik otsustatud, on WRC2-s tiitli saatus veel lahtine: kuna üldliidrit Andreas Mikkelseni (109 punkti) Jaapanis kohal ei ole, selgitavad maailmameistri Emil Lindholm ja Kajetan Kajetanowicz, kellel on mõlemal 104 silma.

Sõitjaid ootab Jaapanis asfaldil ees 19 kiiruskatset kogupikkusega 283,27 kilomeetrit. "Tavaliselt on asfaldirallid kiired, aga siin sõidame ilmselt aeglasemalt kui Küprosel kruusal," rääkis Tänak DirtFishile. "Väga nõudlikud, väga rasked teed. Iga päev on vähemalt üks väga keeruline katse. On mõningaid katseid, mis on veidi nauditavamad, aga ka katseid, mis on nii aeglased, tehnilised ja teid, mis pole näiliselt kaua kasutusel olnud."

"See ralli pole raske autole, see on raske sõitjale - keeruline on keskenduda. Kui ilm on püsiv, on see suhteliselt tehtav ralli, aga kui hakkab sadama, on kindlasti tegemist äärmiselt raske ralliga," lisas Tänak.

Jaapani MM-ralli ajakava (Eesti aja järgi):

10. november

02.01 - Testikatse (2,80 km)
10.38 - SS1 Kuragaike Park (2,75 km)

11. november

00.02 - SS2 Isegami's Tunnel 1 (23,29 km)
01.00 - SS3 Inabu Dam 1 (19,38 km)
01.58 - SS4 Shitara Town R 1 (22,44 km)
Hoolduspaus
06.31 - SS5 Isegami's Tunnel 2 (23,29 km)
07.29 - SS6 Inabu Dam 2 (19,38 km)
08.27 - SS7 Shitara Town R 2 (22,44 km)

12. november

00.07 - SS8 Nukata Forest 1 (20,56 km)
01.08 - SS9 Lake Mikawako 1 (14,74 km)
02.03 - SS10 Shinshiro City (7,08 km)
Hoolduspaus
05.37 - SS11 Nukata Forest 2 (20,56 km)
06.38 - SS12 Lake Mikawako 2 (14,74 km)
08.38 - SS13 Okazaki City SSS 1 (1,40 km)
08.49 - Okazaki City SSS 2 (1,40 km)

13. november

01.08 - SS15 Asahi Kougen 1 (7,52 km)
02.12 - SS16 Ena City 1 (21,59 km)
03.10 - SS17 Nenoue Plateau (11,60 km)
04.48 - SS18 Ena City 2 (21,59 km)
07.18 - SS19 Asahi Kougen 2 (punktikatse; 7,52 km)
## Pealkiri:

user
Hyundai eest viimase ralli sõitnud Tänak kindlustas meeskonnale kaksikvõidu
assistant